ZAPISNIK
14. sjednice Vijeća Mjesnog odbora Granešinski Novaki, održane 1. srpnja 2026.
u objektu mjesne samouprave Granešinski Novaki, Novačka ulica 200,
s početkom u 17,30 sati


NAZOČNI ČLANOVI VIJEĆA: Dalibor Kelčec Pester, Damir Reštigorac, Davorka Moslavac Forjan, Ante Ćesić i Renato Blažun.


Predsjedava: Dalibor Kelčec Pester, predsjednik Vijeća.
Zapisnik vodi: Renato Blažun, potpredsjednik Vijeća.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora Granešinski Novaki.

Predsjednik Vijeća daje zapisnik 13. sjednice na verifikaciju.
Vijeće prihvaća tekst zapisnika sa 13. sjednice Vijeća, održane 17. lipnja 2026. godine, bez izmjena.

Na prijedlog predsjednika, Vijeće jednoglasno utvrđuje


DNEVNI RED:

[bookmark: _Hlk188726360]
1. [bookmark: _Hlk194947788]Zaključak o prijedlogu za sanaciju propalih i oštećenih šahtova u Novačkoj i Fabijanićevoj ulici – donošenje zaključka;
2. Pitanja, prijedlozi i obavijesti.


Ad 1. Zaključak o prijedlogu za sanaciju propalih i oštećenih šahtova u Novačkoj i Fabijanićevoj ulici

Uvodno obrazloženje iznosi predsjednik Vijeća.
U raspravi sudjeluju: Dalibor Kelčec Pester, Damir Reštigorac, Davorka Moslavac Forjan, Ante Ćesić i Renato Blažun.

Vijeće jednoglasno donosi

ZAKLJUČAK
o prijedlogu za sanaciju propalih i oštećenih šahtova
u Novačkoj i Fabijanićevoj ulici

1. Razmotren je prijedlog za sanaciju propalih i oštećenih šahtova u Novačkoj i Fabijanićevoj ulici, koji predstavljaju opasnost za pješake i za automobile koji prometuju na tom dijelu.
2. Vijeće predlaže da se hitno saniraju propali i oštećeni šahtovi:
· u Novačkoj ulici na dijelu od kbr. 93a do raskrižja sa Sjevernom ulicom (2 šahta u naročito lošem stanju, oštećena i propala), 
· u Novačkoj ulici na dijelu od kbr. 140 do raskrižja s ulicom Blažunov brijeg (šaht u Novačkoj kod kbr. 148 naročito oštećen i propao),
· u Fabijanićevoj ulici kod kbr. 35 (oštećen i ulegnut šaht).


Ad 3. Pitanja, prijedlozi i obavijesti

Vijeće Mjesnog odbora predlaže da se za sljedeću sjednicu kao točka dnevnog reda stavi zahtjev građana za učestalije polaske ZET-ove autobusne linije 230 Dubrava – Granešinski Novaki.


Sjednica je završila u 18,10 sati.

Zapisnik vodio: Renato Blažun

									         Predsjednik
									Vijeća Mjesnog odbora
									   Granešinski Novaki

 Dalibor Kelčec Pester
